Σανόρα Μπαμπ

Βιογραφία

Η Μπαμπ γεννήθηκε στην περιοχή των ινδιάνων Ότοε, στη σημερινή Οκλαχόμα, παρόλο που κανένας από τους γονείς της δεν είχε τέτοια καταγωγή. Ο πατέρας της Γουόλτερ, επαγγελματίας τζογαδόρος, μετέφερε την Σανόρα και την αδερφή της Ντόροθυ σε ένα από τα δωμάτια της φάρμας παραγωγής καλαμποκιού που έχτισε ο παππούς της κοντά στην περιοχή Λάμαρ του Κολοράντο.
Οι εμπειρίες της αποτυπώθηκαν στα μυθιστορήματα An Owl on Every Post (Μια κουκουβάγια σε κάθε στύλο) and The Lost Traveler (Ο χαμένος ταξιδιώτης). Αν και δεν πήγε στο σχολείο μέχρι την ηλικία των 11 ετών, κατάφερε να αποφοιτήσει από το γυμνάσιο. Ξεκίνησε τις σπουδές της στο Πανεπιστήμιο του Κάνσας αλλά δεν είχε τα χρήματα να συνεχίσει εκεί και μετά από έναν χρόνο μετεγγράφη στο Πανεπιστήμιο του Garden City στο Κάνσας. Η πρώτη της δημοσιογραφική δουλειά παρουσιάστηκε στο Garden City Herald και πολλά άρθρα της ανατυπώθηκαν στο Associated Press. Το 1929 μετακόμισε στο Λος Άντζελες ώστε να εργαστεί για τους Los Angeles Times αλλά λόγω της συντριβής του χρηματιστηρίου των ΗΠΑ την ίδια χρονιά η εφημερίδα απέσυρε την θέση εργασίας που της είχε προσφέρει. Υπήρξε περιστασιακά άστεγη κατά τη διάρκεια της ύφεσης ενώ κοιμόταν στο Πάρκο Λαφαγιέτ. Τελικά βρήκε εργασία ως γραμματέας στην Warner Brothers και έγραψε σενάρια για τον ραδιοφωνικό σταθμό KFWB. Μπήκε στη Λέσχη του Τζον Ριντ και έγινε μέλος του Κομμουνιστικού Κόμματος των ΗΠΑ για 11 χρόνια, ενώ επισκέφτηκε την Σοβιετική Ένωση το 1936. Ωστόσο, παραιτήθηκε από το κόμμα λόγω της αυταρχικής δομής και εσωτερικής διαμάχης.
Το 1938 επέστρεψε στην Καλιφόρνια για να εργαστεί για την Farm Security Administration. Ενώ δούλευε εκεί, κρατούσε λεπτομερείς σημειώσεις σχετικά με τις παραγκουπόλεις όπου έμεναν εσωτερικοί μετανάστες από τις κεντρικές πολιτείες στην Καλιφόρνια, τις οποίες στον Τζον Στάινμπεκ ο επιστάτης της Τομ Κόλλινς. Αυτές τις ιστορίες μετέτρεψε στο μυθιστορημά της Whose Names are Unknown. Ο Μπένετ Κερφ σχεδίαζε να εκδώσει το μυθιστόρημα αυτό με τον εκδοτικό οίκο Random House αλλά η εμφάνιση του έργου του Στάινμπεκ Τα σταφύλια της οργής προκάλεσε την αναστολή της δημοσίευσης του έργου της Μπαμπ το 1939. Το μυθιστόρημά της δεν δημοσιεύτηκε παρά μόνο το 2004.

Προσωπική ζωή

Η Μπαμπ διατηρούσε μια μακρά φιλία με τον Γουίλιαμ Σάρογιαν. Αυτή η φιλία ξεκίνησε το 1932 και κατέληξε στη δημιουργία ερωτικών συναισθημάτων από τον Σάρογιαν που δεν είχαν ανταπόκριση. Είχε επίσης μια σχέση με τον Ράλφ Έλισον.
Η ίδια συνάντησε τον μελλοντικό της σύζυγο, τον Κινέζο κινηματογραφιστή Τζέιμς Γιόνγκ Χάου, πριν τον Β' Παγκόσμιο Πόλεμο. Ταξίδεψαν στο Παρίσι το 1937 για να παντρευτούν αλλά ο γάμος τους δεν αναγνωρίστηκε στην Καλιφόρνια. Δεν μπορούσαν να συγκατοικήσουν λόγω των παραδοσιακών κινέζικων απόψεών του, έτσι έμεναν σε ξεχωριστά διαμερίσματα στο ίδιο κτίριο. Όταν το ανώτατο δικαστήριο της χώρας ανακάλεσε τον νόμο της Καλιφόρνιας περί απαγόρευσης του γάμου (ο οποίος απαγόρευε το γάμο μεταξύ ανθρώπων διαφορετικών φυλών), χρειάστηκαν τρεις μέρες για να βρουν έναν δικαστή που θα συμφωνούσε να τους παντρέψει. Ακόμα και τότε ο δικαστής παρατήρησε ότι «φαίνεται αρκετά μεγάλη. Αν θέλει να παντρευτεί έναν κιτρινιάρη, δικιά της υπόθεση». Λόγω της απαγόρευσης, το συμβόλαιο του Χάου με το στούντιο δεν αναγνώρισε τον γάμο τους ως δημόσιο γεγονός.
Στις αρχές της δεκαετίας του 1940 η Μπαμπ ήταν γραμματέας της Ένωσης Αμερικανών Συγγραφέων στην Δυτική Ακτή. Εξέδιδε το λογοτεχνικό περιοδικό The Clipper και τον διάδοχό του The California Quarterly, βοηθώντας στην εισαγωγή και γνωριμία του έργου των Ray Bradbury και B. Traven, καθώς και στην λειτουργία ενός κινέζικου εστιατορίου με ιδιοκτήτη τον Χάου.
Κατά τα πρώτα χρόνια των ακροάσεων του HUAC, η Μπαμπ ήταν στην μαύρη λίστα και μετακόμισε στην Πόλη του Μεξικού για να προστατεύσει τον Χάου από την περαιτέρω παρενόχληση.